EUROOPAN YHTEISÖJEN KOMISSIO 
Bryssel, 11.06.1997 
KOM(97) 291 lopull. 
Ehdotus 
NEUVOSTON ASETUKSEKSI (EY) 
maatalousalalla Uruguayn kierroksen monenvälisissä kauppaneuvotteluissa tehtyjen 
sopimusten täytäntöönpanemiseksi tarvittavista mukautuksista ja siirtymäjärjestelyistä 
annetun asetuksen (EY) N:o 3290/94 muuttamisesta 
(komission esittämä) 

PERUSTELUT 
Yhteisön maatalouden alaa koskevat sitoumukset on pantu täytäntöön Uruguayn 
kierroksen osana tehtyjen sopimusten osalta pääasiassa asetuksella (EY) N:o 3290/94. 
Tämän asetuksen alkuperäisen toisinnon 3 artiklassa säädetään, että komissio voi 
toteuttaa hallintokomiteamenettelyä noudattaen 30 päivään kesäkuuta 1996 asti vanhasta 
järjestelmästä uuteen siirtymisen helpottamiseksi välttämätömiä siirtymätoimenpiteitä 
siten, että toteutettavien toimenpiteiden määräpäivä on sama kuin edellä mainittu. 
Neuvosto on asetuksella (EY) N:o 1193/96 jatkanut siirtymäkautta koskevan komission 
toimivallan soveltamisjaksoa 30 päivään kesäkuuta 1997. Komissio on käyttänyt tätä 
toimivaltaa kyseisissä yhteisissä markkinajärjestelyissä Uruguayn kierroksen seurauksena 
käyttöön otettuun järjestelmään siirtymisen helpottamiseksi. Komissio on myös 
turvautunut kyseiseen 3 artiklaan sen varmistamiseksi, että yhteisön tiettyjen kolmansien 
maiden kanssa tekemiä suosituimmuussopimuksia (esimerkiksi Lomén sopimus, 
Välimeren maiden kanssa tehdyt assosiointisopimukset) noudatetaan niiden 
mukauttamista Uruguayn kierroksen tuloksiin odotettaessa. Ottaen huomioon, ettei 
joidenkin näiden sopimusten parhaillaan meneillään olevaa uudelleenjärjestelyä 
todennäköisesti saada päätökseen ennen 30 päivää kesäkuuta 1997, neuvostolle 
ehdotetaan sen jakson, jonka aikana komissio voi toteuttaa siirtymätoimenpiteitä, 
jatkamista edelleen vuodella. 
Ehdotus: 
NEUVOSTON ASETUS (EY) N:o 
annettu 
maatalousalalla Uruguayn kierroksen monenvälisissä kauppaneuvotteluissa tehtyjen 
sopimusten täytäntöönpanemiseksi tarvittavista mukautuksista ja siirtymäjärjestelyistä 
annetun asetuksen (EY) N:o 3290/94 muuttamisesta 
EUROOPAN UNIONIN NEUVOSTO, joka 
ottaa huomioon Euroopan yhteisön perustamissopimuksen, 
ottaa huomioon maatalousalalla Uruguayn kierroksen monenvälisissä 
kauppaneuvotteluissa tehtyjen sopimusten täytäntöönpanemiseksi tarvittavista 
mukautuksista ja siirtymäjärjestelyistä 22 päivänä joulukuuta 1994 annetun neuvoston 
asetuksen (EY) N:o 3290/941 ja erityisesti sen 3 artiklan 2 kohdan, 
ottaa huomioon komission ehdotuksen, 
sekä katsoo, että 
asetuksen (EY) N:o 3290/94, sellaisena kuin se on muutettuna asetuksella (EY) N:o 
1193/96, 3 artiklassa komissiolle annetaan lupa toteuttaa tarpeellisia toimenpiteitä ennen 
Uruguayn kierroksen neuvottelujen tulosten täytäntöönpanoa olemassa olleesta 
järjestelmästä edellä mainitussa asetuksessa säädettyjen maatalouden sääntelyn 
mukautusten tuloksena olevaan järjestelmään siirtymisen helpottamiseksi; näitä 
siirtymätoimenpiteitä voidaan toteuttaa ainoastaan 30 päivään kesäkuuta 1997, joka on 
myös niiden viimeinen soveltamispäivä; on osoittautunut, ettei tiettyjä kysymyksiä, 
joihin parhaillaan sovelletaan siirtymätoimenpiteitä, voida selvittää lopullisesti ennen 
mainittua päivämäärää; kyse on erityisesti kolmansien maiden kanssa sovittujen tiettyjen 
järjestelyjen mukauttamisesta; tämän vuoksi on tarpeen jatkaa vuodella jaksoa, jonka 
aikana komissio voi toteuttaa siirtymätoimenpiteitä, 
ON ANTANUT TÄMÄN ASETUKSEN: 
1 EYVL N:o L 349, 31.12.1994, s. 105. Asetus muutettuna asetuksella (EY) N:o 1193/96 (EYVL N:o L 
I61,29.6.1996,s. 1) 
1 artikla 
Korvataan asetuksen (EY) N:o 3290/94 3 artiklan 2 kohdan päivämäärä "30 päivään 
kesäkuuta 1997" päivämäärällä "30 päivään kesäkuuta 1998". 
2 artikla 
Tämä asetus tulee voimaan päivänä, jona se julkaistaan Euroopan yhteisöjen virallisessa 
lehdessä. 
Sitä sovelletaan 1 päivästä heinäkuuta 1997. 
Tämä asetus on kaikilta osiltaan velvoittava, ja sitä sovelletaan sellaisenaan kaikissa 
jäsenvaltioissa. 
Tehty 
Neuvoston puolesta 
Puheenjohtaja 
ISSN 1024-4492 
KOM(97) 291 lopullinen 
ASIAKIRJAT 
FI 03 11 
Luettelonumero : CB-CO-97-281-FI-C 
ISBN 92-78-21225-3 
Euroopan yhteisöjen virallisten julkaisujen toimisto 
L-2985 Luxemburg